Tartu Kunstioksjonil läheb haamri alla 51 kunstiteost
#000000
Sel reedel toimub esmakordselt Tartu Kunstioksjon, kus „haamri alla“ lähevad 51 kunstiteost 50 kunstnikult. Kunstioksjoni korraldamise tagamaid selgitas üks oksjoni korraldajatest Tartu Kunstimaja kuraator-projektijuht Peeter Talvistu.
#000001
Tartu Kunstioksjon 2020 toimub tänavu esimest korda eesmärgiga on luua oksjon, mis kaasab võimalikult laia läbilõiget Eesti kunstielust. Kümne aastaga on äärmiselt edukaks osutunud Tartu noore kunsti oksjon, kus hinnad löövad üha uusi rekordeid. Noore kunsti oksjonil ei saa aga osaleda vanemad kui neljakümnesed täies loomejõus autorid. Enamus vanema kunsti oksjonitest aga tegeleb kas juba manalateele läinud loojate või siis nö kunsti klassikutega. Ühesõnaga, väga suur osa kunstnikkonnast on nagu väljalõigatud.
#000003
Samas, ei ole mõtet ju teha eraldi oksjonit üle neljakümnestele või piirata seda Tartu või Tartu Kunstnike Liiduga, sest üha enam on keeruline määratleda kellegi linnalist kuuluvust – igasugune piiride seadmine on juba iseenesest kunstlik. Seetõttu oligi kunstnikele oksjonil osalemiseks kaks kriteeriumi: kunstnik peab olema elus ja peab soovima oksjonil osaleda.
#000004
Geograafilisi, hariduslikke, meediumipõhiseid või mõõtmetest tulenevaid piiranguid ei olnud ja iga kunstnik võis oksjonile esitada kaks teost.
#000005
Meie rõõmuks on oksjon toonud kaasa suure huvi ja positiivse tagasiside. Kodulehte oksjon.kunstimaja.ee külastatakse väga agaralt ja mõtleme hetkel töid tutvustava voldiku lisatrüki peale.
#000006
169 kunstnikku esitas oksjonile 287 teost, oksjonil osaleb aga 50 autorit ja 51 teost. Kuidas valisite välja need, kelle looming oksjonile jõuab?
#000007
Korraldamise alguses panime paika, et oksjonile pääseb 50 autorit. Osaliselt on põhjus näitusepinnaks valitud monumentaalgalerii võimalustes, teisalt oksjoni ajalises kestvuses. Kohe alguses reaalse piiri paika panemine aitab ära hoida ka olukorda, kus osalejate arv salamahti paisuma kipub ja see on taolistel puhkudel suhteliselt tavaline.
#000008
Võin julgelt öelda, et oksjonikomisjon ei pidanud otsuse tegemise ajal arvet sooliste või vanuseliste kvootide üle, kuid sellest hoolimata on lõplik valik suhteliselt tasakaalus – esindatud on nii maal, graafika, foto, skulptuur kui kontseptuaalne kaasaegne kunst.
#000009
Maale on teoste seas kõige enam, Tartu on siiski veel maalipealinn ning oksjonitelt ostetakse maale kõige sagedamini.
#000010
Ma usun, et kõigi tööde üle saab toimuma korralik lahing. Imat Suumanni maalid lendavad tema molbertilt kohe peale valmimist omanike seintele ja oksjonil on need eriti taskukohased. Marita Liivak on suutnud mõista, et väga madal alghind võib kaasa tuua korraliku hinnasõja. Usun, et tema teose alghind kerkib mitusada korda. Hiljuti käis kunstimajas ekskursioonil üks seitsmes klass, nende seas jagunesid lemmikteose hääled enam-vähem pooleks Indrek Aaviku ja Mirjam Hinni vahel. Ja kõige naelaks on kindlasti viimasena pakkumisele lähev hiljuti lahkunud Peeter Alliku varane maal, mis on tõepoolest väga hea!
#000014
Miks peaks kunstnik üldse oma loominguga oksjonil osalema?
#000015
Kui pakutakse tasuta ja lihtsat võimalust tuntust kasvatada ja seejuures võib ka raha teenida, siis mina küll ei näe põhjust, miks ei peaks kunstnikud kandideerima või osalema. Ma ei tahaks uskuda, et teose müümata jäämisega kaasneb mingi jube ja kustumatu stigma. See-eest tõenäosus, et teos läheb hinnaga, mida ei oska vahest ettegi kujutada, on oksjoniõhinas väga suur ning juba mainitud noore kunsti oksjonil ei ole ju kümnetes või sadades kordades kerkivad hinnad midagi erakordset. Loomulikult on võimalus, et teos müüakse alghinnaga, mis võib näiteks galeriihinnast madalam olla, kuid ma usun, et taoliste riskide võtmine käib terve oksjonikultuuri juurde.
#000016
Kui mul oleks huvi kunstiostjana oksjonile tulla, kas siis on veel mahub?
#000017
Reedel, 13. märtsil kell 18 toimuvale kunstioksjonile hetkel veel kohti on. Registreeruda saab aadressil oksjon@kunstimaja.ee, kuid ma olen kindel, et tõsiseid huvilisi ei saada me ka ukselt tagasi.
#000018
Oksjonile registreerumiseks tuleb saata kiri aadressile oksjon@kunstimaja.ee hiljemalt 12. märtsiks. Osaleda saab ka telefoni teel.
#000021
Tags: kaasaegne kunst kunsti müük oksjon Tartu
#000022
Mauri Gross: Kunst on küll tõsine asi, aga eks võib mängida ka ja mängul ei ole piire!
#000023
AkzoNobeli kunstipreemia pälvis Ludmilla Siim
#000025